L-attur Alec Baldwin qal li ma sparax it-tir li qatel lid-direttur tal-fotografija Halyna Hutchins fuq is-sett tal-film Rust. F'intervista ma' ABC News, l-attur qal li qatt ma kien se jasal li jipponta pistola lejn persuna oħra u jispara lejha. Dan intqal b'referenza għall-inċident li seħħ f'Ottubru, li fih Hutchins inqatlet meta prop gun, tip ta' pistola li tintuża fil-films, ħadet u kkaġunat traġedja fuq is-sett tal-film. Mara mejta u raġel ferut minn tir sparat mill-attur Alec Baldwin B'rabta ma' dan il-każ, l-aġenzija tal-aħbarijiet Ingliża BBC irrappurtat li l-assistent direttur tal-film, Dave Halls, ammetta fix-xhieda tiegħu li ma ġiex ivverifikat sew jekk il-pistola kinitx finta qabel ma ntużat minn Baldwin. Mill-investigazzjoni ħareġ li Halls kien qal lil Alec Baldwin li l-pistola li kien tah ma kienx fiha balal u li ma kinitx ta' periklu. Lil Alec Baldwin qalulu li l-pistola ma kienx fiha balal Intant, Serge Svetnoy, electrician li ħadem fuq is-sett tal-film Rust, qiegħed ifittex lill-attur għad-danni kkawżati mill-mewt ta' Halyna Hutchins. Svetnoy qiegħed jallega li Hutchins mietet minħabba negliġenza, u żied jgħid li kien ra xi pistoli mal-art ftit ġranet qabel ma seħħ l-inċident. Alec Baldwin imfittex għad-danni fuq allegat negliġenza Intant, Mamie Mitchell, li tmexxi t-tim li kiteb l-iscript tal-film Rust, qiegħda tfittex lill-attur wara li allegat li skont l-iscript, Baldwin ma kellux jispara l-pistola. Filwaqt li Mitchell saħqet li Baldwin kellu jniżżel idu, u jaqbad il-pistola, l-avukata ta' Mitchell, Gloria Allred, akkużat lill-attur u l-producers tal-film b'negliġenza u li pperikolaw l-ħajjiet ta' dawk li kienu parti mill-ġbid tal-film. Allegat li Baldwin ma kellux jispara fil-film Rust .td_uid_3_61a87621e1d78_rand.td-a-rec-img{text-align:left}.td_uid_3_61a87621e1d78_rand.td-a-rec-img img{margin:0 auto 0 0}